ΓΡΑΠΤΗ ΕΡΩΤΗΣΗ E-2519/01

υποβολή: Erik Meijer (GUE/NGL) προς την Επιτροπή

(18 Σεπτεμβρίου 2001)

Θέμα: Ο αγώνας στο Κροτσίσκι για τη διατήρηση στην εκπαίδευση και στη διοίκηση της γλώσσας της πληθυσμιακής ομάδας των Σοραβών οι οποίοι διαβιούν ανέκαθεν στην Άνω Λουσατία (Σαξονία)

1. Γνωρίζει η Επιτροπή ότι στο χωριό Κροτσίσκι (Crostwitz) το οποίο βρίσκεται μεταξύ των πόλεων Bautzen, Kamenz και Hoyerswerda στην διοικητική περιφέρεια της Δρέσδης (ομοσπονδιακό κρατίδιο της Σαξονίας) το 90 % του πληθυσμού ομιλεί ανέκαθεν ένα σλαβικό ιδίωμα (τα σοραβικά ή βενδικά) αλλά ότι, όπως συνέβη και κατά το παρελθόν στο βόρειο τμήμα της Σοραβικής γλωσσικής περιφέρειας γύρω από το Cottbus (ομόσπονδο κρατίδιο του Βρανδεμβούργου), οι δυνατότητες παρακολούθησης δευτεροβάθμιας εκπαίδευσης στα σοραβικά μειώνονται, εάν δεν έχουν εξαφανισθεί τελείως·

2. Γνωρίζει επίσης η Επιτροπή ότι η εξέλιξη που αναφέρεται στο ερώτημα 1 προκαλεί συγχρόνως από τις 8 Αυγούστου 2001 καθημερινές διαδηλώσεις κατά τις οποίες οι συμμετέχοντες κραδαίνουν σημαίες που έχουν το μπλε, άσπρο και κόκκινο χρώμα, ψάλλουν τον εθνικό ύμνο της Σοραβίας, φορούν την εθνική ενδυμασία ενώ συγχρόνως έχει δημιουργήσει πολιτική αναταραχή και οι μαθητές απέχουν από τα μαθήματα στα επίσημα σχολεία, παρακολουθούν όμως μαθήματα στη σοραβική γλώσσα από συνταξιούχους εκπαιδευτικούς·

3. Πώς κρίνει η Επιτροπή το γεγονός ότι, αντί να προστατεύει και να διατηρεί τα γλωσσικά δικαιώματα μειονότητας πουφίσταται από τόσους αιώνες, η μείωση του αριθμού των παιδιών σε σχολική ηλικία έχει ως αποτέλεσμα να εξαναγκάζει τους μαθητές να συνεχίζουν τις σπουδές τους σε γερμανόφωνα σχολεία· Πώς κρίνει το γεγονός ότι ο μεγάλος αριθμός σχολικών απουσιών επισύρει κυρώσεις και ότι η κυβέρνηση του ομοσπονδιακού κρατιδίου δεν λαμβάνειπόψη τις απαιτήσεις της Κεντρικής Πολιτικής — Πολιτιστικής Οργάνωσης Σοράβων Ντομοβίνα·

4. Πώς μπορεί να συμβάλει η Επιτροπή στο να αποφευχθεί η σκλήρυνση των σχέσεων μεταξύ των 60 000 Σοράβων και της γερμανόφωνης πληθυσμιακής ομάδας η οποία κυριαρχεί στην εκπαίδευση και στη διοίκηση καθώς και στο να εκλείψουν οι παράγοντες πουποδαυλίζουν τις εθνοτικές συγκρούσεις στα κράτη μέλη της Ένωσης γενικότερα·

Κοινή απάντησητου κ. Reding εξ ονόματος της Επιτροπήςστις γραπτές ερωτήσεις E-2519/01 και E-2520/01

(6 Δεκεμβρίου 2001)

Η Επιτροπή δεν διαθέτει στοιχεία σχετικά με τηνπόθεση που αναφέρει ο κύριος βουλευτής, τα οποία να δημιουργούνπόνοιες για κακή εφαρμογή του κοινοτικού δικαίου ή σοβαρή και διαρκής παραβίαση κατά την έννοια του άρθρου 7 (πρώην άρθρου 4) της συνθήκης ΕΚ. Η Επιτροπή επισημαίνει το άρθρο 149 (πρώην άρθρο 126) της συνθήκης ΕΚ, σύμφωνα με το οποίο τα κράτη μέλη είναι αρμόδια για την οργάνωση του εκπαιδευτικού συστήματος καθώς και τη γλωσσική πολυμορφία του. Η Επιτροπήπενθυμίζει τις προσπάθειες που καταβλήθηκαν για την προώθηση της γλωσσικής πολυμορφίας στο πλαίσιο κυρίως του Ευρωπαϊκού Έτους των Γλωσσών και τη συμβολή της Κοινότητας στην ανάπτυξη των πολιτισμών των κρατών μελών με σεβασμό της εθνικής και περιφερειακής πολυμορφίας τους, σύμφωνα με το άρθρο 151 (πρώην άρθρο 128) της συνθήκης ΕΚ.

Για περισσότερες πληροφορίες παραπέμπουμε τον κύριο βουλευτή στην απάντηση της Επιτροπής στη γραπτή ερώτηση E-2538/01 του κ. Modrow(1) σχετικά με το ίδιο θέμα.

(1) βλέπε σελίδα 27.